
Parlamentul României

Camera Deputaţilor

Comisia pentru muncă şi protecţie socială
	Bucureşti,
	7 mai 2019

	Nr.
	4c-9/288


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.13/2019 pentru completarea Legii nr.176/2018 privind internshipul, trimis Comisiei pentru muncă şi protecţie socială pentru dezbatere pe fond în procedură de urgenţă, cu adresa nr. PLx 214/2019 din 8 aprilie 2019. 
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	7 mai 2019

	Nr.
	4c-9/288


R A P O R T

asupra proiectului de Lege privind aprobarea Ordonanţei de urgenţă a Guvernului nr.13/2019 pentru completarea Legii nr.176/2018 privind internshipul 

În temeiul art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 214/2019 din 8 aprilie 2019, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.13/2019 pentru completarea Legii nr.176/2018 privind internshipul.
Proiectul de lege are ca obiect completarea Legii nr.176/2018 în scopul reglementării modalităţii de continuare a organizării Programului Oficial de Internship al Guvernului României de către Secretariatul General al Guvernului, program care se va desfăşura atât la nivelul aparatului de lucru al Guvernului, cât şi la nivelul ministerelor şi instituţiilor publice ale administraţiei publice centrale, care vor avea calitatea de organizaţie- gazdă. 
Proiectul de lege a fost adoptat de Senat în şedinţa din 1 aprilie 2019.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La întocmirea prezentului raport, Comisia a avut în vedere avizele favorabile primite de la:

· Consiliul Legislativ (nr.128/04.03.2019)
· Comisia pentru egalitatea de şanse pentru femei şi bărbaţi 
(nr.4c-20/171/15.04.2019)
· Comisia pentru administraţie publică şi amenajarea teritoriului 
(nr.4c-7/175/15.04.2019)

· Comisia pentru drepturile omului, culte şi problemele minorităţilor naţionale (nr.4c-6/295/16.04.2019)
· Comisia pentru buget, finanţe şi bănci (nr.4c-2/332/16.04.2019).
La dezbaterile care au avut loc în şedinţa comisiei din 23 aprilie 2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
- d-l Nicea Mergeani – Secretar de Stat, Ministerul Muncii și Justiției Sociale

- d-l Eduard Corjescu – director general, Ministerul Muncii și Justiției Sociale.
La lucrările comisiei şi-au înregistrat prezenţa 20 de deputaţi, din totalul de 22 de membri ai comisiei.

Raportul comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor adoptarea proiectului de lege în forma prezentată de Senat.


PREŞEDINTE,



SECRETAR,


Adrian Solomon



Violeta Răduţ

Întocmit,

Consilier parlamentar Lidia Vlădescu

